كلمة غالطة تتكرر كثيرا : " البلاد ما عطاتناش " البلاد ما كاتعطيش اخويا ... العمل والخدمة والاجتهاد والسعي بعد توفيق الله هو لي كايعطي ... مستحيل صفر يعطي واحد مستحيل النوم يعطي النجاح ... الإنجاز كايتولد من رحم الكدّ والمحاولة والاجتهاد والابداع ... لي نهار كامل هو عاصر حدا باب الكوليج او ليسي مقابل القاصرات او من قهوة لقهوة ومن كوان لكوان او كايسهر حتى يقرب الفجر وكاينعس حتى يمشي معظم اليوم ثم يبكي على الأرض والمدينة والمجتمع تارة يسبها فعمتو ساحرة ليه تارة يسبها فالجيران حاضينو تارة يسبها فالدولة ما قراتو ما خدماتو ... الحل صديقي نتا لي غادي تلقاه لراسك الى بقيتي كاتبحث على من تلصق التهمة عمرك غادي توصل ... ان السماء لا تمطر ذهبا وفضة والمعجزات انتهى زمانها والكرامات نادرة ... نتا لي ناعس تال العشية حتى لو كان شي حد كايفرق الفلوس مع الصباح ما غادي تصور والو ... اذا نوض اخويا تحرك دير مجهود تعلم كسب مهارات تعلم لغة حرفة ديبلوم تحرك فالارض بدل المدينة او البلاد وخذ بالاسباب رزقك راه خلقو ليك سيدي ربي نوض قلب عليه وجيبوا بالعز والحلال .